Konkursi za site

**Erasmus + konkurs za Catholic Private University KU, Linz, Austrija**

<https://ku-linz.at/en/ku_international/>

Po osnovu međuinstitucionalnog sporazuma za kreditnu mobilnost skopljenog u okviru Erasmus + programa, Univerzitet Donja Gorica raspisuje konkurs za razmjenu na Catholic Private University KU u Austriji za akademsku 2021/2022. godinu, ljetnji/zimski semestar.

**Dostupne su sljedeće stipendije:**

**Nivo studija**: osnovne, postdiplomske

Oblast: Istorija umjetnosti/Filozofija

**Broj stipendija**: do 4

**Trajanje mobilnosti**: 3-5 mjeseci (jedan semestar)

**Za prijavu je potrebno podnijeti sljedeća dokumenta :**

1. Uvjerenje o prosječnoj ocjeni na engleskom jeziku;
2. Potvrdu o studiranju u cilju evidencije redovnosti studija na engleskom jeziku
3. Potvrdu o znanju engleskog jezika
4. CV (Europass forma) i motivaciono pismo na engleskom jeziku
5. Motivaciono pismo
6. Kopija pasoša.

**Napomena**: Ugovor o učenju (Learning Agreement) nije obavezan dokument za prijavu, ali se studentima preporučuje da posjete web-sajt Catholic Private University KU u Lincu, Austrija i da budu u komunikaciji sa koordinatorima/dekanima fakulteta, kako bi već u fazi prijave napravili izbor predmeta koje će slušati i polagati na stranom univerzitetu, i koji će im biti priznati po povratku na matični fakultet. Prije odlaska na mobilnost studenti moraju imati Ugovor o učenju sastavljen u saradnji sa koordinatorom/dekanom fakulteta i potpisan od strane istog.

**Stipendije za osoblje:**

**Teaching:** 4 stipendije  x 5 dana

**Training**: 4 stipendije x 5 dana

**Za prijavu je potrebno podnijeti**:

Plan rada potpisan od strane kandidata (formu mozete naći u prilogu, CV na engleskom jeziku i kopija pasoša).

Dokumentaciju je potrebno dostaviti na mail Kancelarije za medjunarodnu saradnju: erasmusplus@udg.edu.me

Matični fakultet sačinjava listu nominovanih studenata koju šalje Univerzitetu domaćinu, gdje se vrši konačna selekcija kandidata.

Krajnji rok za dostavljanje dokumentacije je 10.6.2021.